Diari Oficial de la Generalitat Valenciana


Sumari del DOGV 9220, del 22-11-2021 (2021/11427)

Informació pública de l'expedient de modificació substancial i revisió de l'autorització ambiental integrada número 71/AAI/CV per a l'adaptació al que es recull en el document de conclusions de millors tecnologies disponibles (MTD) per al sector de la cria intensiva de porcí, atorgada a Gomez Dies Producciones Agropecuarias, SL, d'una explotació porcina de producció de garrins situada en el terme municipal de Sinarcas.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11741


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de modificació substancial i revisió de l'autorització ambiental integrada número 71/AAI/CV per a l'adaptació al que es recull en el document de conclusions de millors tecnologies disponibles (MTD) per al sector de la cria intensiva de porcí, atorgada a Gomez Dies Producciones Agropecuarias, SL, d'una explotació porcina de producció de garrins situada en el terme municipal de Sinarcas. [2021/11452]  
  
  
En el DOUE del 21 de febrer de 2017 es publica la Decisió d'execució (UE) 2017/302, de la Comissió, de 15 de febrer de 2017, per la qual s'estableixen les conclusions sobre les millors tècniques disponibles (MTD) en el marc de la Directiva 2010/75/UE, del Parlament Europeu i del Consell, respecte de la cria intensiva d'ocells de corral o de porcs.  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 1 27/19 IPPC, relatiu a Gomez Dies Producciones Agropecuarias, SL, que té com a objecte la modificació substancial i la revisió de l'autorització ambiental integrada d'una explotació porcina d'engreixament.  
- Titular: Gomez Dies Producciones Agropecuarias, SL.  
- Ubicació: parcel·les 40, 47, 48 i 49 del polígon 511, del terme municipal de Sinarcas (València)  
- Capacitat: l'explotació porcina disposa actualment d'autorització ambiental integrada per a 1.505 truges amb garrins per a deslletament (0 a 6 kg), 895 truges amb garrins fins a 20 kg, 210 truges de 20 a 50 kg, 210 truges de 50 a 100 kg, 105 truges de reposició, 30 verros.  
- Documentació: projecte bàsic de modificació substancial de l'autorització ambiental integrada de l'explotació, annex a l'estudi d'impacte ambiental, memòria justificativa MTD i quadre resum de compliment de les MTD.  
Cosa que es posa en coneixement general perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i particulars interessats les al·legacions que estimen convenients.  
Durant aquest termini, els interessats podran examinar la documentació relativa al mencionat expedient en el portal web «Expedients en tràmit d'informació pública» (article 30 de la Llei 6/2014), situat dins de l'apartat de control integrat de la contaminació de l'Àrea de Qualitat Ambiental de la Generalitat Valenciana, l'enllaç de la qual és el següent:  
  
https://agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 8 de novembre de 2021.- El director general de Qualitat i Educació Ambiental: Joan Piquer Huerga.